Sankta Albino

Sankta Albino de Angers (origine , ; naskiĝis ĉirkaŭ 469 en Vannes; mortis la 1-an de marto 550) estis de 529 ĝis sia morto la katolika episkopo de Angers. Li estas honorata kiel sanktulo en la katolika kaj ortodoksa eklezioj; lia memortago estas la 1-a de marto.

 Vivo 
Albinus estis monaĥa pastro laŭ la regulo de Sankta Aŭgusteno proksime de Angers. En 504 li fariĝis abato en la monaĥejo TincillacenseTiu eble estis la hodiaŭa Guérande aŭ la hodiaŭa Théhillac, ambaŭ situantaj proksime de Nantes. en okcidenta Francio kaj elektiĝis episkopo de Angers ĉirkaŭ 529. Li partoprenis en la koncilioj de Orleano en la jaroj 538], 541 kaj 549. Li mortis en sia okdeka jaro, estante episkopo dum dudek ses jaroj.

 Kultado 
Gregorio de Tours jam sciis pri kultado de Albin en la baziliko en Angers, kiu estis dediĉita al li jam en 556, nur malmultajn jarojn post lia morto (556). En la Mezepoko, la kultado de Albin disvastiĝis tra Francio, Anglio kaj Germanio ĝis Aŭstrio kaj Pollando.  Aparte en tura Francio, tuta vico de komunumoj havas lian nomon - listigon pri ili montras la paĝo Saint-Aubin. La itala teologo kaj latinlingva verkisto Venantius Fortunatus verkis biografion pri Albino ĉirkaŭ la jaro 600. La relikvoj de Albino konserviĝas en la preĝejo Sankta Pantaleono en Kolonjo. 

 Bildigoj 
Krom kelkaj miniaturaj pentraĵoj, mezepokaj bildigoj de la sanktulo ne estas konataj. Ekde la 18-a jarcento tamen, figuroj kaj vitraloj montrantaj lin fariĝis pli multaj kaj plejparte montras lin kun episkopaj regosimboloj.

Vidu ankaŭ 
 Saint-Aubin, pluraj lokoj nomitaj laŭ li

 Referencoj 

 Eksteraj ligiloj 

 biografio de li en la retejo Heiligenlexikon ()
 eseo La vie de saint Aubin par Fortunat la biografio de Albino fare de Venantius Fortunatus ()
 Venantius Fortunatus: Vita Sancti Albini Andegavensis Latina Episcopi, volumo 88 de la serio Patrologia Latina ()

Kategorio:Sanktuloj
Kategorio:Francaj episkopoj

Kategorio:Abatoj
Kategorio:Aŭgustenanoj
Kategorio:Naskiĝintoj en la 5-a jarcento
Kategorio:Angers